གསུམ།ཨ་ཁོ་རིས་སུ་ཡིབ་པའི་གེ་སར་འཕྲུལ་ལུང་།ཨ་ཁོ་རིས་དགོན་པའི་ལོ་རྒྱུས་དང་དམངས་ཁྲོད་ངག་རྒྱུན་དུ།དགོན་པ་ནས་སྤྱི་ལེ་གསུམ་ཙམ་གྱི་ནུབ་བྱང་མཚམས་སུ་རི་བོ་ཚར་དུ་དངར་ཞིང་།རི་དེ་དག་ནི་གེ་སར་གཙོ་བོ་གྱུར་པའི་གླིང་གི་དཔའ་རྟུལ་སུམ་ཅུའི་བླ་རི་ཡིན་པ་དང་མཚོ་བཅོ་བརྒྱད་ཡོད་པ་ནི་གླིང་གི་མོ་སྨན་རྣམས་ཀྱི་བླ་མཚོ་མཚོན་བྱེད་ཡིན་པ།གཞན་ཡང་གནས་དེ་རུ་གེ་སར་གྱི་རང་བྱོན་དང་རྗེས་ཤུལ་དུ་མ་ཞིག་ཡོད་ཚུལ་གྲགས།གེ་སར་འཕྲུལ་ལུང་ཞེས་པའི་ཡུལ་དེའི་གཞོགས་གཉིས་སུ་རྫ་རི་ཚར་དུ་དངར་ཞིང་ལུང་པའི་ཕུ་འདའ་དྭངས་ཤིང་གཙང་བའི་རྫ་ཆུ་བསིལ་མ་ལྷུང་ལྷུང་དུ་བཞུར་བ།རྩྭ་རྩི་ཤིང་གི་ལོ་འདབ་རྒྱས་ཤིང་སྨན་རྩྭ་དང་ཤིང་ཕྲན།མེ་ཏོག་སྣ་ཚོགས་ཀྱིས་རི་ལུང་ཁེངས་པ།རུག་པ་དང་ལྕིམ་སོགས་རི་སྐྱེས་ཟས་རིགས་ཕུན་སུམ་ཚོགས་ཤིང་།ནོར་གནག་དང་རི་སྐྱེས་སྲོག་ཆགས་རྣམས་ལམ་ཟུར་དུ་བག་ཕེབས་པར་གནས་འདུག